Shinzo Abe
Store norske leksikon,Historie,Verdens historie og samtidshistorie,Asia,Japans historie,Japans samtidshistorie
Shinzo Abe var en japansk politiker som var statsminister i Japan i periodene 2006–2007 og 2012–2020. Han er den lengst sittende statsministeren i japansk historie.
Både bestefaren Nobusuke Kishi og grandonkelen Eisaku Satō var statsministere (Kishi var også minister under andre verdenskrig i regjeringen til Hideki Tōjō) .Abe var medlem av parlamentet fra 1994 for det konservative partiet LDP (Liberaldemokratene). I 2005 var han kabinettsekretær i Koizumi Jun'ichirōs regjering, og den 26. september 2006 ble han statsminister; den første som var født etter andre verdenskrig.Abe fratrådte 12. september 2007 av helsemessige årsaker. Han ble erstattet av Yasuo Fukuda og en rekke andre statsministere, før han gjorde politisk comeback og ble gjenvalgt som statsminister i 2012. I september 2020 ble Abe avløst av Yoshihide Suga som statsminister.Abe utgav i 2006 boken Utsukushi kuni he (engelsk utgave: Towards a Beautiful Country: My Vision For Japan, Vertical, 2007).I 2022 ble Abe skutt og drept under et politisk arrangement. Les mer i Store norske leksikon Japan statsoverhoder i Japan Japans politiske system Japans historie etter 1945